PMIndiaData/PMIndiaSum huggingface dataset:
ଜେନେଭାରେ ସୁଇଜରଲାଣ୍ଡ ସିଇଓମାନଙ୍କୁ ଭେଟିଲେ ପ୍ରଧାନମନ୍ତ୍ରୀ,  ଆର୍ଥିକ ସମ୍ବନ୍ଧ ଦୃଢୀଭୂତ କରିବା ଉପରେ ଗୁରୁତ୍ଵ :

ପାଞ୍ଚ-ଦିନିଆ ବିଦେଶ ଗସ୍ତର ତୃତୀୟ ପର୍ଯ୍ୟାୟରେ ଆଜି ପ୍ରଧାନମନ୍ତ୍ରୀ ଜେନେଭାଠାରେ ସୁଇଜରଲାଣ୍ଡର ସିଇଓମାନଙ୍କ ସହିତ ଗୋଲଟେବୁଲ୍ ବୈଠକ କରିଛନ୍ତି । ବିଭିନ୍ନ କ୍ଷେତ୍ରରୁ ଯୋଗଦେଇଥିବା ସିଇଓମାନଙ୍କ ଏହି ବୈଠକରେ ଆଲୋଚନାର କେନ୍ଦ୍ର ବିନ୍ଦୁ ଥିଲା – ଅର୍ଥନୈତିକ ସମ୍ପର୍କ ସୁଦୃଢିକରଣ । ପ୍ରଧାନମନ୍ତ୍ରୀଙ୍କ ସହିତ ଏହି ବୈଠକରେ ଏବିବି, ଲାଫାର୍ଜ, ନୋଭାର୍ଟିସ୍, ନେସ୍ଲେ, ରିଚର୍, ରୋଶ ଆଦି ବ୍ୟବସାୟୀକ ସଂସ୍ଥାର ମୁଖ୍ୟ ଯୋଗ ଦେଇଥିଲେ । ଏହି ବ୍ୟବସାୟୀକ ମୁଖ୍ୟମାନଙ୍କୁ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଲେ ଯେ, ଭାରତର ଅର୍ଥବ୍ୟବସ୍ଥା ଦ୍ରୁତ ଗତିରେ ଉନ୍ନତି କରୁଛି । ଆମର ଆବଶ୍ୟକତା ଏବଂ ସୁଇଜରଲାଣ୍ଡର ସାମର୍ଥ୍ୟ ଏକାଠି ହେଲେ ଲାଭପ୍ରଦ ହୋଇପାରେ । ସେ କହିଲେ ଯେ, ଦୁଇ ଦେଶ ମଧ୍ୟରେ ଆର୍ଥିକ ସମ୍ପର୍କ ଦୃଢ ଥିବାରୁ ସେ ଆନନ୍ଦିତ । ପ୍ରଧାନମନ୍ତ୍ରୀ କହିଲେ ଯେ, ଭାରତ କେବଳ ୧.୨୫ ବିଲିୟନର ବଜାର ନୁହେଁ, ଆମ ପାଖରେ ଅଛି କୌଶଳ ଏବଂ ବ୍ୟବସାୟ ପାଇଁ ଦ୍ୱାର ଉନ୍ମୁକ୍ତ କରିଥିବା ସରକାର । ସେ ଆହୁରି କହିଲେ ଯେ, ଭାରତ ବିଶ୍ୱସ୍ତରୀୟ ନିର୍ମାଣ ଶୈଳୀ ଚାହେଁ, ତେଣୁ କୌଶଳ ବିକାଶର ସ୍ୱିସ୍ ମଡେଲ ଭାରତ ପାଇଁ ଖୁବ୍ ପ୍ରାସଙ୍ଗିକ ହୋଇପାରେ । ଏହା ପୂର୍ବରୁ ପ୍ରଧାନମନ୍ତ୍ରୀ ସ୍ୱିସ୍ ରାଷ୍ଟ୍ରପତି ସ୍ନିଡର-ଅମ୍ମନ୍ନଙ୍କ ସହ ମିଶି ଭାରତ-ସୁଇଜରଲାଣ୍ଡ ବହୁମୁଖି ଦ୍ୱିପାକ୍ଷିକ ସମ୍ବନ୍ଧର ସମୀକ୍ଷା କରିଥିଲେ । ବାର୍ତ୍ତା ସମୟରେ ବାଣିଜ୍ୟ, ପ୍ରଯୁକ୍ତି ବିଦ୍ୟା, କୌଶଳ ବିକାଶ, ଅକ୍ଷୟ ଶକ୍ତି କ୍ଷେତ୍ରରେ ସହଯୋଗ ସମ୍ପର୍କରେ ଆଲୋଚନା ହୋଇଥିଲା । ପାରସ୍ପରିକ ପ୍ରତିବଦ୍ଧତା, ମୂଲ୍ୟବୋଧ, ଦୁଇ ଦେଶ ଜନସାଧାରଣଙ୍କ ମଧ୍ୟରେ ପ୍ରତ୍ୟକ୍ଷ ସମ୍ପର୍କ ଏବଂ କ୍ରମବର୍ଦ୍ଧିଷ୍ଣୁ ଆର୍ଥିକ ସମ୍ପର୍କ ଭାରତ-ସୁଇଜରଲାଣ୍ଡ ସମ୍ବନ୍ଧକୁ ନୂତନ ଶିଖରକୁ ନେଇ ପାରିବ ବୋଲି ପ୍ରକାଶ ପାଇଥିବା ମତକୁ ପ୍ରଧାନମନ୍ତ୍ରୀ ସମର୍ଥନ ଜଣାଇଥିଲେ । ଭାରତୀୟ ବୈଜ୍ଞାନିକ ଏବଂ ଛାତ୍ରମାନଙ୍କ ଏକ ଦଳ ମଧ୍ୟ ଆଜି ଜେନେଭାର CERN ଠାରେ ପ୍ରଧାନମନ୍ତ୍ରୀଙ୍କ ସହ ସାକ୍ଷାତ କରିଥିଲେ ।
ଶିଖ୍ ପ୍ରତିନିଧି ଦଳକୁ ନିଜ ବାସଗୃହରେ ଭେଟିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (୧୯.୯.୨୦୨୨)ତାଙ୍କର ବାସସ୍ଥାନ ୭, ଲୋକକଲ୍ୟାଣ ମାର୍ଗଠାରେ ଶିଖ୍ ପ୍ରତିନିଧିଦଳକୁ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀଙ୍କ ଜନ୍ମଦିନ ଅବସରରେ ଦିଲ୍ଳୀର ଗୁରୁଦ୍ୱାରା ଶ୍ରୀ ବାଲାସାହିବଜୀ ପକ୍ଷରୁ ଏକ “ଅଖଣ୍ଡପାଠ” ଆୟୋଜନ କରାଯାଇଥିଲା । ସେପ୍ଟେମ୍ବର୧୫ତାରିଖଠାରୁ ଆରମ୍ଭ ହୋଇଥିବା ଅଖଣ୍ଡ ପାଠ ପ୍ରଧାନମନ୍ତ୍ରୀଙ୍କ ଜନ୍ମଦିନ ସେପ୍ଟେମ୍ବର ୧୭ ଦିନ ଶେଷ ହୋଇଥିଲା । ଶିଖ୍ ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ଭେଟି ଗୁରୁଦ୍ୱାର ପକ୍ଷରୁ ପ୍ରସାଦ ଓ ଆଶୀଷ ଭେଟି ଦେଇଥିଲେ । ସାକ୍ଷାତ କାଳରେ ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ପଗଡି ବାନ୍ଧି ଓ ଏକ ଶିରୋପା ପ୍ରଦାନ କରି ସମ୍ମାନୀତ କରିଥିଲେ । ପ୍ରଧାନମନ୍ତ୍ରୀଙ୍କ ଉତ୍ତମ ସ୍ୱାସ୍ଥ୍ୟ ଓ ଦୀର୍ଘଜୀବନ କାମନା କରି ଏକ ପ୍ରାର୍ଥନା ମଧ୍ୟ କରାଯାଇଥିଲା । ଶିଖ୍‌ମାନଙ୍କ କଲ୍ୟାଣ ଓ ମର୍ଯ୍ୟାଦା ରକ୍ଷା ପାଇଁ ପଦକ୍ଷେପ ନେଉଥିବାରୁ ପ୍ରତିନିଧି ଦଳ ମଧ୍ୟ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । ପ୍ରଧାନମନ୍ତ୍ରୀଙ୍କ ଦ୍ୱାରା ଡିସେମ୍ବର ୨୬କୁ “ବୀର ବାଲ ଦିବସ” ଭାବେ ଘୋଷଣା କରିବା, କର୍ତ୍ତାରପୁର ସାହିବ କରିଡର ପୁନଃ ଉନ୍ମୁକ୍ତ କରିବା, ଗୁରୁଦ୍ୱାର ଗୁଡିକ ଦ୍ୱାରା ଚଳାଯାଉଥିବା ଲାଙ୍ଗର ଉପରୁ ଜିଏସ୍‌ଟି ଛାଡ, ଗୁରୁଗ୍ରନ୍ଥ ସାହିବ ଧର୍ମଗ୍ରନ୍ଥ ଆଫଗାନିସ୍ଥାନରୁ ଭାରତରେ ନିରାପଦରେ ପହଞ୍ଚିବା ଇତ୍ୟାଦି ସୁନିଶ୍ଚିତ କରିବା ଘଟଣା ପ୍ରତିନିଧି ଦଳ ମନେ ପକାଇ ଦେଇଥିଲେ । ଏହି ଶିଖ୍ ପ୍ରତିନିଧି ଦଳର ସର୍ବ ଭାରତୀୟ କେନ୍ଦ୍ରୀୟ ଗୁରୁସିଂହ ସଭାରେ ସଭାପତି ଶ୍ରୀ ତିରବିନ୍ଦର ସିଂ ମାରୱା, ସର୍ବଭାରତୀୟ କେନ୍ଦ୍ରୀୟ ଗୁରୁ ସିଂହ ସଭାର କାର୍ଯ୍ୟକରୀ ସଭାପତି ଶ୍ରୀ ବୀର ସିଂ, କେନ୍ଦ୍ରୀୟ ଗୁରୁ ସିଂ ସଭାର ଦିଲ୍ଲୀ ମୁଖ୍ୟ ଶ୍ରୀ ନବୀନ ସିଂ ଭଣ୍ଡାରୀ, ତିଳକ ନଗର ଗୁରୁଦ୍ୱାର ସିଂ ସଭା ସଭାପତି ଶ୍ରୀ ହରବଂଶ ସିଂ, ଗୁରୁଦ୍ୱାର ସିଂ ସଭାର ମୁଖ୍ୟ ଗ୍ରନ୍ଥି ଶ୍ରୀ ରାଜିନ୍ଦର ସିଂ ପ୍ରମୁଖ ସାମିଲ ଥିଲେ ।
ନୂତନ ପୁସ୍ତକ “Judicial Reforms – Recent Global Trends” ଉନ୍ମୋଚନ କଲେ ପ୍ରଧାନମନ୍ତ୍ରୀ, ରାଷ୍ଟ୍ରପତିଙ୍କୁ ପ୍ରଦାନ କଲେ ପ୍ରଥମ କପି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏକ ପୁସ୍ତକ – “Judicial Reforms – Recent Global Trends” ଉନ୍ମୋଚନ କରିଛନ୍ତି । ଏହାର ପ୍ରଥମ କପିକୁ ସେ ରାଷ୍ଟ୍ରପତି ଶ୍ରୀ ପ୍ରଣବ ମୁଖାର୍ଜୀଙ୍କୁ ପ୍ରଦାନ କରିଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ କହିଛନ୍ତି ପରିବର୍ତ୍ତିତ ପରିସ୍ଥିତି, ଟେକ୍ନୋଲଜି ତଥା ନୂତନ ଓ ଆନ୍ତଃନିର୍ଭରଶୀଳ ବୈଶ୍ୱିକ ବ୍ୟବସ୍ଥା ସହିତ ତାଳ ଦେଇ ଭାରତକୁ ଚାଲିବାକୁ ପଡିବ । ଆନ୍ତର୍ଜାତିକ ସ୍ତରରେ ଭାରତକୁ ଏକ ବଡ ଭୂମିକା ଗ୍ରହଣ କରିବାର ସୁଯୋଗ ଆସିଛି । ଏହା ହାସଲ କରିବା ପାଇଁ ହେଲେ ନୂତନ ନୀତିନିୟମ ପ୍ରସ୍ତୁତି ପୂର୍ବକ ଆମକୁ ବିଶ୍ୱରେ ଘଟୁଥିବା ଦ୍ରୁତତମ ବିବର୍ତ୍ତନ ସହ ତାଳ ଦେଇ ଗତି କରିବାକୁ ପଡିବ । ପ୍ରଧାନମନ୍ତ୍ରୀ କହିଥିଲେ ଯେ, ସେ ଅତି ପୂରାତନ ଏବଂ ଅନାବଶ୍ୟକ ନିୟମକାନୁନଗୁଡିକୁ ପ୍ରତ୍ୟେକ ଦିନ ଗୋଟିଏ କରି ଉଚ୍ଛେଦ କରିବା ଲାଗି ପ୍ରତିଶ୍ରୁତି ଦେଇଥିଲେ । ସେହି ସଙ୍କଳ୍ପର ଅଂଶସ୍ୱରୂପ କେନ୍ଦ୍ର ସରକାର ବର୍ତ୍ତମାନ ସୁଦ୍ଧା ପ୍ରାୟ 1200ଟି ଆଇନକୁ ଉଚ୍ଛେଦ କରିସାରିଲେଣି । ଏକ ଉତ୍ତମ ଓ ଦକ୍ଷ ପ୍ରଶାସନ ଦେଶରେ ବିଚାର ବ୍ୟବସ୍ଥାର ବୋଝକୁ ଲାଘବ କରିପାରିବ ବୋଲି ପ୍ରଧାନମନ୍ତ୍ରୀ ଏହି ଅବସରରେ ସୂଚନା ଦେଇଥିଲେ ।
ନାଗୌର, ରାଜସ୍ଥାନ ସଡକ ଦୁର୍ଘଟଣା ପୀଡିତଙ୍କ ପାଇଁ ପ୍ରଧାନମନ୍ତ୍ରୀଙ୍କ ଅନୁକମ୍ପା ରାଶି ଅନୁମୋଦନ

ନାଗୌର, ରାଜସ୍ଥାନ ସଡକ ଦୁର୍ଘଟଣା ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନୁକମ୍ପା ରାଶି ଅନୁମୋଦନ କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି; “ନାଗୌର, ରାଜସ୍ଥାନରେ ଦୁର୍ଘଟଣା ମୃତକଙ୍କ ନିକଟ ସମ୍ପର୍କୀୟଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ପ୍ରଦାନ କରିବାକୁ ପ୍ରଧାନମନ୍ତ୍ରୀ ଅନୁମୋଦନ କରିଛନ୍ତି । ଆହତ ବ୍ୟକ୍ତିଙ୍କୁ ୫୦ ହଜାର ଟଙ୍କା ପ୍ରଦାନ କରାଯିବ ।”
ପ୍ରଧାନମନ୍ତ୍ରୀ ଅଗଷ୍ଟ ୯ତାରିଖରେ ପିଏମ୍‍-କିଷାନର ପରବର୍ତ୍ତୀ କିସ୍ତି ମଞ୍ଜୁର କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଗଷ୍ଟ ୯, ୨୦୨୧ ଦିନ ଅପରାହ୍ନ ୧୨.୩୦ ରେ ଭିଡିଓ କନଫରେନ୍ସିଂ ମାଧ୍ୟମରେ ପ୍ରଧାନ ମନ୍ତ୍ରୀ କିଷାନ ସମ୍ମାନ ନିଧି (ପିଏମ୍‍-କିଷାନ) ଯୋଜନା ଅଧିନରେ ଆର୍ଥିକ ସୁବିଧାର ପରବର୍ତ୍ତୀ କିସ୍ତି ମଞ୍ଜୁର କରିବେ । ୯.୭୫ କୋଟି କୃଷି ପରିବାରର ହିତାଧିକାରୀଙ୍କୁ ଏହା ଜରିଆରେ ୧୯,୫୦୦ କୋଟିରୁ ଅଧିକ ଅର୍ଥ ଟ୍ରାନ୍ସଫର କରାଯିବ । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ କୃଷକ ହିତାଧିକାରୀମାନଙ୍କ ସହିତ ଆଲୋଚନା କରିବା ସଂଗେ ସଂଗେ ଦେଶକୁ ସମ୍ବୋଧିତ କରିବେ । ପିଏମ୍‍-କିଷାନ ବିଷୟରେ ପିଏମ୍‍-କିଷାନ ଯୋଜନା ଅଧିନରେ କୃଷକ ପରିବାରର ଯୋଗ୍ୟ ହିତାଧିକାରୀମାନଙ୍କୁ ପ୍ରତି ବର୍ଷ ୬୦୦୦ ଟଙ୍କା କରି ପ୍ରଦାନ କରାଯାଇଥାଏ । ପ୍ରତ୍ୟେକ ସମାନ ୪ମାସିଆ ତିନିଟି କିସ୍ତିରେ ୨୦୦୦ ଟଙ୍କା କରି ଦିଆଯାଏ । ଏହି ଅର୍ଥ ସିଧାସଳଖ ହିତାଧିକାରୀମାନଙ୍କ ବ୍ୟାଙ୍କ୍‍ ଆକାଉଣ୍ଟକୁ ପଠାଯାଇଥାଏ । ଏହି ଯୋଜନାରେ ୧.୩୮ ଲକ୍ଷ କୋଟି ଟଙ୍କାରୁ ଅଧିକ ସମ୍ମାନ ରାଶି କୃଷକ ପରିବାରଗୁଡିକୁ ପଠାଯାଇଛି । ଏହି ଅବସରରେ କେନ୍ଦ୍ର କୃଷି ମନ୍ତ୍ରୀ ମଧ୍ୟ ଉପସ୍ଥିତ ଥିଲେ ।
ମହାରାଷ୍ଟ୍ର ରୋଜଗାର ମେଳାକୁ ସମ୍ବୋଧିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମହାରାଷ୍ଟ୍ର ସରକାରଙ୍କ ରୋଜଗାର ମେଳାକୁ ଭିଡିଓ ବାର୍ତ୍ତା ମାଧ୍ୟମରେ ସମ୍ବୋଧିତ କରିଛନ୍ତି । ପ୍ରଧାନମନ୍ତ୍ରୀ ଧନତେରାସରେ ଜାତୀୟ ସ୍ତରରେ ରୋଜଗାର ମେଳାର ଶୁଭାରମ୍ଭ କରିଥିଲେ । କେନ୍ଦ୍ର ସରକାରଙ୍କ ସ୍ତରରେ ୧୦ ଲକ୍ଷ ଚାକିରି ଯୋଗାଇବା ପାଇଁ ଏହି ଅଭିଯାନ ଆରମ୍ଭ ହୋଇଥିଲା । ସେବେଠାରୁ ପ୍ରଧାନମନ୍ତ୍ରୀ ଗୁଜୁରାଟ ଏବଂ ଜାମ୍ମୁ ଓ କାଶ୍ମୀର ସରକାରଙ୍କ ରୋଜଗାର ମେଳାକୁ ସମ୍ବୋଧିତ କରିଛନ୍ତି । ରୋଜଗାର ମେଳାର ଆୟୋଜନ ଏତେ କମ୍ ସମୟ ମଧ୍ୟରେ ହୋଇଥିବାରୁ ଏହା ସ୍ପଷ୍ଟ ଯେ ମହାରାଷ୍ଟ୍ର ସରକାର ଯୁବକମାନଙ୍କୁ ରୋଜଗାର ଯୋଗାଇବା ଦିଗରେ ଦୃଢ ସଂକଳ୍ପ ନେଇ କାର୍ଯ୍ୟ କରୁଛନ୍ତି । ମୁଁ ମଧ୍ୟ ଖୁସି ଯେ ଆଗାମୀ ସମୟରେ ମହାରାଷ୍ଟ୍ରରେ ଏଭଳି ନିଯୁକ୍ତି ମେଳା ଆହୁରି ବ୍ୟାପକ ହେବ ବୋଲି ଶ୍ରୀ ମୋଦୀ କହିଛନ୍ତି । ମହାରାଷ୍ଟ୍ରର ଗୃହ ବିଭାଗ ଏବଂ ରାଜ୍ୟର ଗ୍ରାମୀଣ ବିକାଶ ବିଭାଗରେ ହଜାର ହଜାର ନିଯୁକ୍ତି ହେବ । ପ୍ରଧାନମନ୍ତ୍ରୀ ଦୋହରାଇଛନ୍ତି ଯେ ଅମୃତ କାଳରେ ବିକଶିତ ଭାରତର ଲକ୍ଷ୍ୟ ଉପରେ ଦେଶ କାର୍ଯ୍ୟ କରୁଛି ଯେଉଁଠାରେ ଯୁବକମାନେ ପ୍ରମୁଖ ଭୂମିକା ଗ୍ରହଣ କରିବେ । ସେ କହିଛନ୍ତି ପରିବର୍ତ୍ତିତ ସମୟରେ ନିଯୁକ୍ତିର ପ୍ରକାର ଦ୍ରୁତ ଗତିରେ ବଦଳୁଛି, ସରକାର ମଧ୍ୟ ବିଭିନ୍ନ ପ୍ରକାରର ଚାକିରି ପାଇଁ ସୁଯୋଗ ସୃଷ୍ଟି କରୁଛନ୍ତି । ସେ କହିଛନ୍ତି ଯେ ମୁଦ୍ରା ଯୋଜନା ଯୁବକମାନଙ୍କୁ ବନ୍ଧକ ମୁକ୍ତ ଋଣ ଦେଉଛି ଏବଂ ୨୦ ଲକ୍ଷ କୋଟି ଟଙ୍କା ମୂଲ୍ୟର ଋଣ ପ୍ରଦାନ କରାଯାଇ ସାରିଛି । ସେହିଭଳି ଷ୍ଟାର୍ଟ ଅପ୍ ଏବଂ ଏମ୍‌ଏସ୍‌ଏମ୍‌ଇ କ୍ଷେତ୍ରକୁ ଏକ ବଡ଼ ଉପାୟରେ ସମର୍ଥନ କରାଯାଉଛି । ମହାରାଷ୍ଟ୍ରର ଯୁବକମାନେ ଏଥିରୁ ଉପକୃତ ହୋଇଛନ୍ତି ବୋଲି ସେ କହିଛନ୍ତି । ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି ଯେ ସରକାରଙ୍କ ଉଦ୍ୟମ ବିଷୟରେ ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଉଛି, ଦଳିତ-ପଛୁଆ, ଆଦିବାସୀ, ସାଧାରଣ ବର୍ଗ ଏବଂ ମହିଳାଙ୍କ ପାଇଁ ରୋଜଗାର ଏବଂ ଆତ୍ମନିଯୁକ୍ତି ଲାଗି ଏହି ସୁଯୋଗଗୁଡ଼ିକ ସମାନ ଭାବରେ ଉପଲବ୍ଧ ହେଉଛି । ସ୍ୱୟଂ ସହାୟକ ଗୋଷ୍ଠୀ ସହିତ ଜଡିତ ୮ କୋଟି ମହିଳାଙ୍କୁ ୫ ଲକ୍ଷ କୋଟି ଟଙ୍କା ମୂଲ୍ୟର ସହାୟତା ବିଷୟରେ ପ୍ରଧାନମନ୍ତ୍ରୀ ଉଲ୍ଲେଖ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ ଆଜି ଦେଶର ଭିତ୍ତିଭୂମି, ସୂଚନା ପ୍ରଯୁକ୍ତିବିଦ୍ୟା ତଥା ଅନ୍ୟାନ୍ୟ କ୍ଷେତ୍ରରେ ସରକାର ଯେଉଁ ରେକର୍ଡ ପରିମାଣର ପୁଞ୍ଜି ବିନିଯୋଗ କରୁଛନ୍ତି ତାହା ନୂତନ ନିଯୁକ୍ତି ସୁଯୋଗ ସୃଷ୍ଟି କରୁଛି । ମହାରାଷ୍ଟ୍ର ସମ୍ପର୍କରେ ପ୍ରଧାନମନ୍ତ୍ରୀ ସୂଚନା ଦେଇଛନ୍ତି ଯେ ରାଜ୍ୟ ପାଇଁ ୨ ଲକ୍ଷ କୋଟିରୁ ଅଧିକ ମୂଲ୍ୟର ୨୨୫ ଟି ପ୍ରକଳ୍ପକୁ କେନ୍ଦ୍ର ସରକାର ଅନୁମୋଦନ କରିଛନ୍ତି । ୭୫ ହଜାର କୋଟି ମୂଲ୍ୟର ରେଳ ପ୍ରକଳ୍ପ ଏବଂ ଆଧୁନିକ ସଡ଼କ ପାଇଁ ୫୦ କୋଟି ମୂଲ୍ୟର ପ୍ରକଳ୍ପକୁ ଅନୁମୋଦନ କରାଯାଇଛି । ସେ କହିଛନ୍ତି, ଏହି ପ୍ରକଳ୍ପଗୁଡ଼ିକ ଉପରେ କାମ ଚାଲିଛି କିମ୍ବା ଖୁବ ଶୀଘ୍ର କାର୍ଯ୍ୟ ଆରମ୍ଭ ହେବାକୁ ଯାଉଛି । ପ୍ରଧାନମନ୍ତ୍ରୀ ବକ୍ତବ୍ୟ ଶେଷ କରି କହିଛନ୍ତି ଯେ ଯେତେବେଳେ ସରକାର ଭିତ୍ତିଭୂମି ପାଇଁ ଏତେ ପରିମାଣର ଅର୍ଥ ଖର୍ଚ୍ଚ କରନ୍ତି, ସେହି କାରଣରୁ ଲକ୍ଷ ଲକ୍ଷ ନୂତନ ନିଯୁକ୍ତି ସୁଯୋଗ ସୃଷ୍ଟି ହୁଏ ।
ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦଙ୍କ ଦେହାନ୍ତରେ ଗଭୀର ଶୋକ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ରାଜ୍ୟସଭା ସାଂସଦ ଡକ୍ଟର ମହେନ୍ଦ୍ର ପ୍ରସାଦ ଜୀଙ୍କର ପରଲୋକରେ ଦୁଃଖିତ । ସେ ବହୁ ବର୍ଷ ଧରି ସଂସଦରେ କାର୍ଯ୍ୟ କରିଥିଲେ ଏବଂ ଅନେକ ସମାଜସେବା ପ୍ରୟାସର ଅଗ୍ରଭାଗରେ ଥିଲେ । ସେ ସର୍ବଦା ବିହାର ଏବଂ ଏହାର ଲୋକଙ୍କ କଲ୍ୟାଣ ପାଇଁ କହୁଥିଲେ । ତାଙ୍କ ପରିବାର ପ୍ରତି ସମବେଦନା । ଓମ୍ ଶାନ୍ତି ।”
ସ୍ଥାପନା ଦିବସ ଅବସରରେ ବିଏସଏଫ କର୍ମଚାରୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଏସଏଫ ସ୍ଥାପନା ଦିବସ ଅବସରରେ ବିଏସଏଫ କର୍ମଚାରୀ ଓ ସେମାନଙ୍କ ପରିବାରବର୍ଗଙ୍କୁ ଶୁଭେଚ୍ଛା ଜଣାଇଛନ୍ତି । ଭାରତର ସୁରକ୍ଷା ତଥା ନିଷ୍ଠାର ସହ ଦେଶସେବାରେ ବିଏସଏଫର ଅସାଧାରଣ ଟ୍ରାକ ରେକର୍ଡକୁ ପ୍ରଧାନମନ୍ତ୍ରୀ ପ୍ରଶଂସା କରିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ସମସ୍ତ @BSF_India କର୍ମଚାରୀ ଓ ସେମାନଙ୍କ ପରିବାରବର୍ଗଙ୍କୁ ବିଏସଏଫ ସ୍ଥାପନା ଦିବସର ଶୁଭେଚ୍ଛା । ଭାରତର ସୁରକ୍ଷା ତଥା ନିଷ୍ଠାର ସହ ଦେଶସେବାରେ ଏହି ବଳର ଟ୍ରାକ ରେକର୍ଡ ଅସାଧାରଣ । ପ୍ରାକୃତିକ ବିପର୍ଯ୍ୟୟ ଭଳି ଆହ୍ୱାନମୂଳକ ପରିସ୍ଥିତିରେ ବିଏସଏଫର ମହତ କାର୍ଯ୍ୟ ପ୍ରଶଂସନୀୟ ।”
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଆମେରିକାର ବୈଦେଶିକ ଓ ପ୍ରତିରକ୍ଷା ମନ୍ତ୍ରୀ

ଆମେରିକାର ବୈଦେଶିକ ମନ୍ତ୍ରୀ ମିଷ୍ଟର ମାଇକେଲ ପମ୍ପିଓ ଏବଂ ପ୍ରତିରକ୍ଷା ମନ୍ତ୍ରୀ ମିଷ୍ଟର ଜେମ୍ସ ମାଟିସ ଆଜି (ଗୁରୁବାର) ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସହ ସାକ୍ଷାତ କରିଛନ୍ତି । ସାକ୍ଷାତ କାଳରେ ପ୍ରଧାନମନ୍ତ୍ରୀଙ୍କୁ ସେମାନେ ରାଷ୍ଟ୍ରପତି ଟ୍ରମ୍ପଙ୍କ ଶୁଭେଚ୍ଛା ଜଣାଇଥିଲେ । ପ୍ରଧାନମନ୍ତ୍ରୀ, ଟ୍ରମ୍ପଙ୍କ ସହ ତାଙ୍କର ମତବିନିମୟର ସ୍ମରଣ କରିଥିଲେ ଏବଂ ତାଙ୍କର ଶୁଭେଚ୍ଛା ଟ୍ରମ୍ପଙ୍କୁ ଜଣାଇବା ପାଇଁ ମନ୍ତ୍ରୀମାନଙ୍କୁ ନିବେଦନ କରିଥିଲେ । ପୂର୍ବରୁ ଆୟୋଜିତ ଦୁଇ+ଦୁଇ ଆଲୋଚନାର ଫଳପ୍ରଦ ଏବଂ ଗୁରୁତ୍ଵପୂର୍ଣ୍ଣ ଭୂମିକା ବିଷୟରେ ମନ୍ତ୍ରୀମାନେ ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ । ଦୁଇ ଦେଶ ମଧ୍ୟରେ ପ୍ରଥମ ଦୁଇ+ଦୁଇ ମନ୍ତ୍ରୀସ୍ତରୀୟ ଆଲୋଚନା ପାଇଁ ପ୍ରଧାନମନ୍ତ୍ରୀ ଦୁଇ ମନ୍ତ୍ରୀ, ସେମାନଙ୍କର ଭାରତୀୟ ପ୍ରତିପକ୍ଷ ବୈଦେଶିକ ବ୍ୟାପାର ମନ୍ତ୍ରୀ ଏବଂ ପ୍ରତିରକ୍ଷା ମନ୍ତ୍ରୀଙ୍କୁ ଶୁଭେଚ୍ଛା ଜଣାଇଥିଲେ ।
ପିଏସଏଲଭିର ସଫଳ ଉତକ୍ଷେପଣ ପାଇଁ ଇସ୍ରୋକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଏସଏଲଭିର ସଫଳ ଉତକ୍ଷେପଣ ପାଇଁ ଇସ୍ରୋକୁ ଅଭିନନ୍ଦନ ଜଣାଇଛନ୍ତି । “ପିଏସଏଲଭିର ଆଉ ଏକ ସଫଳ ଉତକ୍ଷେପଣ ପାଇଁ ଆମ ମହାକାଶ ବୈଜ୍ଞାନିକମାନଙ୍କୁ ହୃଦୟଭରା ଅଭିନନ୍ଦନ । ଭାରତର ପ୍ରତିଭାବାନ ଛାତ୍ରମାନଙ୍କ ଦ୍ୱାରା ନିର୍ମିତ ଏକ ସୂକ୍ଷ୍ମ ଉପଗ୍ରହ – “କଲାମସାଟ୍”କୁ ଏହି ମହାକାଶ ଯାନ ମାଧ୍ୟମରେ ପ୍ରକ୍ଷେପଣ କରାଯାଇ କକ୍ଷ ପଥରେ ଅବସ୍ଥାପିତ କରାଯାଇଛି । ଏହି ଉତକ୍ଷେପଣ ସହ, ମହାକାଶଯାନର ଚତୁର୍ଥ ପର୍ଯ୍ୟାୟ ରକେଟକୁ କକ୍ଷ ପଥାରୂଢ ମଞ୍ଚ/ମାଧ୍ୟମ ଭାବେ ଉପଯୋଗ କରି ସୂକ୍ଷ୍ମ-ମାଧ୍ୟାକର୍ଷଣ ପରୀକ୍ଷଣ କରିବାରେ ଭାରତ ପ୍ରଥମ ରାଷ୍ଟ୍ର ରୂପେ ପରିଗଣିତ ହୋଇଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପୁରୁଷ ଜାଭେଲିନ ଥ୍ରୋ ଫାଇନାଲରେ ସ୍ଵର୍ଣ୍ଣ ବିଜୟୀ ନୀରଜ ଚୋପ୍ରାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଇଣ୍ଡୋନେସିଆର ଜାକର୍ତ୍ତା-ପାଲେମବଙ୍ଗଠାରେ ଚାଲିଥିବା ଅଷ୍ଟାଦଶ ଏସୀୟ କ୍ରୀଡା 2018ର ପୁରୁଷ ଜାଭେଲିନ ଥ୍ରୋ ଫାଇନାଲରେ ସ୍ଵର୍ଣ୍ଣ ପଦକ ବିଜେତା ନୀରଜ ଚୋପ୍ରାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ଯେତେବେଳେ ନୀରଜ ଚୋପ୍ରା ପଡିଆରେ ଥା’ନ୍ତି, ତାଙ୍କଠାରୁ ଉତ୍ତମ ଆଶା କରାଯାଏ । ଏହି ଯୁବତାରକା ପୁରୁଷ ଜାଭେଲିନ ଥ୍ରୋ ଫାଇନାଲରେ ସ୍ଵର୍ଣ୍ଣ ପଦକ ହାସଲ କରି ଭାରତକୁ ଅଧିକ ଖୁସି କରାଇପାରିଛନ୍ତି । ଆଉ ଏକ ନୂତନ ଜାତୀୟ ରେକର୍ଡ ପ୍ରତିଷ୍ଠା କରିଥିବାରୁ ଆମେ ତାଙ୍କୁ ଅଭିନନ୍ଦନ ଜଣାଉଛୁ” ।
ବିଜୟ ଦିବସରେ 1971 ଯୁଦ୍ଧର ସାହସୀ ବୀରମାନଙ୍କୁ ମନେ ପକାଇଲେ ପ୍ରଧାନମନ୍ତ୍ରୀ

ବିଜୟ ଦିବସ ଅବସରରେ 1971 ଯୁଦ୍ଧରେ ଲଢିଥିବା ସାହସୀ ଓ ବୀର ସୈନିକମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନେ ପକାଇଛନ୍ତି । “ଆଜି ବିଜୟ ଦିବସରେ ଆମେ 1971 ଯୁଦ୍ଧରେ ଲଢ଼ିଥିବା ସାହସୀ ସୈନିକମାନଙ୍କର ଅଦମ୍ୟ ଉତ୍ସାହ ଓ ଉଦ୍ଦୀପନାକୁ ସ୍ମରଣ କରୁଛୁ । ସେମାନଙ୍କର ଅଦମ୍ୟ ସାହସ ଏବଂ ଦେଶଭକ୍ତି ବଳରେ ଆମ ଦେଶର ସୁରକ୍ଷା ନିଶ୍ଚିତ ହୋଇ ପାରିଥିଲା । ସେମାନଙ୍କର ସେବା ପ୍ରତ୍ୟେକ ଭାରତୀୟଙ୍କୁ ସଦାସର୍ବଦା ଅନୁପ୍ରାଣିତ କରିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ବର୍ଷିୟାନ କବି କେଦାରନାଥ ସିଂଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ବର୍ଷିୟାନ ହିନ୍ଦୀ କବି କେଦାରନାଥ ସିଂଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ପ୍ରକାଶ କରିଛନ୍ତି । “ମହାନ କବି ଓ ଲେଖକ କେଦାରନାଥ ସିଂଙ୍କ ବିୟୋଗରେ ମୁଁ ମର୍ମାହତ । ତାଙ୍କ କବିତାରେ ସେ ସାଧାରଣ ଜନ ଜୀବନର ଭାବାବେଗକୁ ସ୍ଥାନ ଦେଇଥିଲେ । ସାହିତ୍ୟ ଦୁନିଆ ଏବଂ ସାଧାରଣ ବ୍ୟକ୍ତିଙ୍କ ପାଇଁ ସେ ସବୁବେଳେ ପ୍ରେରଣାଦାୟକ ହୋଇରହିବେ,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି । କେଦାରନାଥ ସିଂ ମଧ୍ୟ 2013ରେ ଜ୍ଞାନପୀଠ ପୁରସ୍କାର ପାଇଥିଲେ । ସେ ତାଙ୍କ ସାହିତ୍ୟ କୃତି “ଅଭି ବିଲକୁଲ ଅଭି”, “ଜମୀନ ପକ ରହି ହେ” ଏବଂ “ଅକାଲ ମେଁ ସରସ” ପାଇଁ ବେଶ ଜଣାଶୁଣା ।
ମହିଳା ଦିବସରେ ନାରୀ ଶକ୍ତିକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହିଳା ଦିବସରେ ନାରୀ ଶକ୍ତିକୁ ଅଭିନନ୍ଦନ ଜଣାଇଛନ୍ତି । “ମହିଳା ଦିବସରେ ନାରୀ ଶକ୍ତିକୁ ଅଭିନନ୍ଦନ । ମହିଳାଙ୍କ ସଫଳତା ପାଇଁ ଆମେ ଗର୍ବିତ । ଭାରତ ଏବେ ମହିଳା ବିକାଶରୁ ମହିଳା ନେତୃତ୍ଵାଧୀନ ବିକାଶ ଆଡକୁ ଅଗ୍ରସର ହେଉଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଜୟନ୍ତୀ ଅବସରରେ ପଣ୍ଡିତ ମଦନ ମୋହନ ମାଲବୀୟଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପଣ୍ଡିତ ମଦନ ମୋହନ ମାଲବୀୟଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଶିକ୍ଷା କ୍ଷେତ୍ରକୁ ସମୃଦ୍ଧ କରିବା ପାଇଁ ପଣ୍ଡିତ ମଦନ ମୋହନ ମାଲବୀୟଙ୍କ ଅତୁଳନୀୟ ଅବଦାନକୁ ଶ୍ରୀ ମୋଦୀ ସ୍ମରଣ କରିଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ମା ଭାରତୀଙ୍କ ମହାନ ସନ୍ତାନ ମହାମନା ପଣ୍ଡିତ ମଦନ ମୋହନ ମାଲବୀୟ ଜୀଙ୍କୁ ତାଙ୍କ ଜୟନ୍ତୀରେ ବିନମ୍ର ଶ୍ରଦ୍ଧାଞ୍ଜଳି । ଦେଶର ଶିକ୍ଷା ଜଗତର ସମୃଦ୍ଧି ପାଇଁ ସେ ନିଜ ଜୀବନ ସମର୍ପିତ କରିଥିଲେ, ଯେଉଁଥିପାଇଁ ସେ ସର୍ବଦା ସ୍ମରଣୀୟ ରହିବେ ।”
ଜର୍ମାନୀର ମୁନିଚରେ ଭାରତୀୟ ସମ୍ପ୍ରଦାୟ ସହିତ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୁନିଚର ଅଡି ଡୋମରେ ଜର୍ମାନୀରେ ଥିବା ଭାରତୀୟ ସମ୍ପ୍ରଦାୟ ସହିତ ଆଲୋଚନା ଏବଂ ସମ୍ବୋଧିତ କରିଥିଲେ । ଏହି କାର୍ଯ୍ୟକ୍ରମରେ ଜର୍ମାନୀରେ ଥିବା ଭାରତୀୟ ସମ୍ପ୍ରଦାୟର ହଜାର ହଜାର ସଦସ୍ୟ ଅଂଶଗ୍ରହଣ କରିଥିଲେ । ପ୍ରଧାନମନ୍ତ୍ରୀ ଭାରତର ଅଭିବୃଦ୍ଧିର କାହାଣୀ ଉପରେ ଆଲୋକପାତ କରିଥିଲେ ଏବଂ ଦେଶର ବିକାଶ ଏଜେଣ୍ଡାକୁ ଅଧିକ ହାସଲ କରିବା ପାଇଁ ସରକାରଙ୍କ ଦ୍ୱାରା ନିଆଯାଇଥିବା ବିଭିନ୍ନ ପଦକ୍ଷେପ ବିଷୟରେ ଉଲ୍ଲେଖ କରିଥିଲେ । ଭାରତର ସଫଳତାର କାହାଣୀକୁ ପ୍ରୋତ୍ସାହିତ କରିବା ଏବଂ ଭାରତର ସଫଳତାର ବ୍ରାଣ୍ଡ ଆମ୍ବାସାଡର ଭାବରେ କାର୍ଯ୍ୟ କରିବାରେ ପ୍ରଧାନମନ୍ତ୍ରୀ ମଧ୍ୟ ପ୍ରବାସୀ ଭାରତୀୟମାନଙ୍କ ଅବଦାନକୁ ପ୍ରଶଂସା କରିଥିଲେ ।
ଅମିତାଭ ବଚ୍ଚନଙ୍କୁ ତାଙ୍କ ୮୦ ତମ ଜନ୍ମଦିନରେ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅମିତାଭ ବଚ୍ଚନଙ୍କୁ ତାଙ୍କ ୮୦ ତମ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି । ଶ୍ରୀ ମୋଦୀ କହିଛନ୍ତି ଯେ ଅମିତାଭ ବଚ୍ଚନ ହେଉଛନ୍ତି ଭାରତର ଅନ୍ୟତମ ଉଲ୍ଲେଖନୀୟ ଚଳଚ୍ଚିତ୍ର ବ୍ୟକ୍ତିତ୍ୱ ଯିଏ କି ସବୁ ପୀଢିର ଦର୍ଶକଙ୍କୁ ଆକର୍ଷିତ କରିବା ସହିତ ମନୋରଞ୍ଜନ ଯୋଗାଇଥାନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଅମିତାଭ ବଚ୍ଚନ ଜୀଙ୍କୁ ତାଙ୍କ ୮୦ ତମ ଜନ୍ମଦିନର ଶୁଭେଚ୍ଛା । ସେ ହେଉଛନ୍ତି ଭାରତର ଅନ୍ୟତମ କିମ୍ବଦନ୍ତୀ ଚଳଚ୍ଚିତ୍ର ବ୍ୟକ୍ତିତ୍ୱ ଯିଏକି ସବୁ ପୀଢିର ଦର୍ଶକଙ୍କୁ ଆକର୍ଷିତ କରିବା ସହିତ ମନୋରଞ୍ଜନ ଯୋଗାଇଥାନ୍ତି । ସେ ଏକ ଦୀର୍ଘ ଏବଂ ସୁସ୍ଥ ଜୀବନଯାପନ କରନ୍ତୁ ।”
ଷ୍ଟାର୍ଟଅପ୍ ପାଣ୍ଠି ପ୍ରତିଷ୍ଠା ପ୍ରସ୍ତାବକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବସିଥିବା କେନ୍ଦ୍ର କ୍ୟାବିନେଟ ବୈଠକରେ ଷ୍ଟାର୍ଟ ଅପ୍ ପାଣ୍ଠି ପ୍ରତିଷ୍ଠା ପ୍ରସ୍ତାବକୁ ଅନୁମୋଦନ ମିଳିଛି । ଗତବର୍ଷ ଜୁନ୍ ମାସରେ 1 ହଜାର କୋଟି ଟଙ୍କାର କର୍ପସ ପାଣ୍ଠି ସହ ଷ୍ଟାର୍ଟଅପ୍ ଫଣ୍ଡ ପ୍ରତିଷ୍ଠା କରାଯାଇଥିଲା । ସରକାରୀ ବିଜ୍ଞପ୍ତି ଜିଏସଆର 180(ଇ) ତା 17.02.2016 ଅନୁଯାୟୀ ଅନୁମତିପ୍ରାପ୍ତ ଷ୍ଟାର୍ଟଅପ୍ ପାଇଁ ଷ୍ଟାର୍ଟ ଅପ୍ ପାଣ୍ଠିର ଦୁଇଗୁଣା ସହାୟତା ଅତିରିକ୍ତ ନିବେଶ ପାଣ୍ଠି ଜରିଆରେ ଯୋଗାଇ ଦିଆଯିବ । ଯଦି ଷ୍ଟାର୍ଟ ଅପ୍ ପାଇଁ ପ୍ରଦାନ କରାଯିବାକୁ ଥିବା ଅର୍ଥ ଷ୍ଟାର୍ଟଅପ୍ ବନ୍ଦ ହେବା ପୂର୍ବରୁ ଜାରି କରାଯାଇନାହିଁ, ତା’ହେଲେ ପାଣ୍ଠି ଯୋଗାଣ ଜାରି ରହିବ ।
ପର୍ଯ୍ୟଟନ କ୍ଷେତ୍ରରେ ସହଯୋଗ ଲାଗି ଭାରତ, କୋରିଆ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ଏବଂ କୋରିଆ ମଧ୍ୟରେ ପର୍ଯ୍ୟଟନ କ୍ଷେତ୍ରରେ ସହଯୋଗ ଲାଗି ସ୍ୱାକ୍ଷରିତ ହୋଇଥିବା ବୁଝାମଣାପତ୍ର (MOU)କୁ ଅନୁମୋଦନ କରିଛନ୍ତି । ଏହି ବୁଝାମଣାପତ୍ରର ପ୍ରମୁଖ ଲକ୍ଷ୍ୟଗୁଡ଼ିକ ହେଲା : (a). ପର୍ଯ୍ୟଟନ କ୍ଷେତ୍ରରେ ଦ୍ୱିପାକ୍ଷିକ ସହଯୋଗକୁ ବଢ଼ାଇବା (b) . ପର୍ଯ୍ୟଟନ ସଂକ୍ରାନ୍ତ ସୂଚନା ଏବଂ ତଥ୍ୟ ବିନିମୟ କରିବା (c). ହୋଟେଲ ଏବଂ ଟୁର ଅପରେଟରମାନଙ୍କ ସମେତ ପର୍ଯ୍ୟଟନ ଅଂଶୀଦାରମାନଙ୍କ ମଧ୍ୟରେ ସହଯୋଗକୁ ପ୍ରୋତ୍ସାହିତ କରିବା (d). ମାନବ ସମ୍ବଳ ବିକାଶ କ୍ଷେତ୍ରରେ ସହଯୋଗ ଲାଗି କାର୍ଯ୍ୟକ୍ରମ ବିନିମୟ ପ୍ରତିଷ୍ଠା କରିବା (e). ପର୍ଯ୍ୟଟନ ଏବଂ ଆତିଥ୍ୟ/ହସପିଟାଲିଟି କ୍ଷେତ୍ରରେ ନିବେଶକୁ ପ୍ରୋତ୍ସାହିତ କରିବା (f). ଦ୍ୱି-ପାକ୍ଷିକ ପର୍ଯ୍ୟଟନ ଲାଗି ଟୁର ଅପରେଟର/ଗଣମାଧ୍ୟମ/ମତ ସୃଷ୍ଟିକାରୀମାନଙ୍କ ଗସ୍ତ ବିନିମୟ କରିବା (g) ପର୍ଯ୍ୟଟନ ଲକ୍ଷ୍ୟସ୍ଥଳୀ ବିକାଶ ଏବଂ ପରିଚାଳନା ମାର୍କେଟିଂ ଏବଂ ପ୍ରୋତ୍ସାହନ କ୍ଷେତ୍ରରେ ଅଭିଜ୍ଞତା ବିନିମୟ କରିବା (h). ପରସ୍ପରର ଦେଶରେ ପର୍ଯ୍ୟଟନମେଳା/ପ୍ରଦର୍ଶନୀରେ ଅଂଶଗ୍ରହଣକୁ ପ୍ରୋତ୍ସାହିତ କରିବା ଏବଂ ଏକ ନିରାପଦ, ସମ୍ମାନଜଣକ ତଥା ନିରନ୍ତର ପର୍ଯ୍ୟଟନକୁ ପ୍ରୋତ୍ସାହିତ କରିବା ଆଦି ଅନ୍ତର୍ଭୁକ୍ତ ।
ଭାରତ-ଆର୍ଜେଣ୍ଟିନା ମଧ୍ୟରେ ଆଣ୍ଟାର୍କଟିକ ସହଯୋଗ ଲାଗି ସ୍ୱାକ୍ଷରିତ ବୁଝାମଣା ସମ୍ପର୍କରେ କ୍ୟାବିନେଟକୁ ଅବଗତ କରାଗଲା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ ଆଣ୍ଟାର୍କଟିକ ସହଯୋଗ ସମ୍ପର୍କିତ ଭାରତ ଏବଂ ଆର୍ଜେଣ୍ଟିନା ମଧ୍ୟରେ ଫେବୃଆରୀ 2019ରେ ସ୍ୱାକ୍ଷରିତ ବୁଝାମଣା (ଏମଓୟୁ) ବିଷୟରେ ଅବଗତ କରାଯାଇଥିଲା । ଏହି ବୁଝାମଣା ଦ୍ୱାରା ଭୂବିଜ୍ଞାନ କ୍ଷେତ୍ରରେ ଜଡ଼ିତ ପ୍ରକଳ୍ପ ସହିତ ଆଣ୍ଟାର୍କଟିକା ଏବଂ ଦକ୍ଷିଣ ମହାସାଗର ପ୍ରାକୃତିକ ପରିବେଶର ରକ୍ଷା କରିବା ଏବଂ ଏହାର ସଂରକ୍ଷଣ ଲାଗି ବୈଜ୍ଞାନିକ ସହଯୋଗ ପ୍ରତିଷ୍ଠା କରିବାରେ ସହାୟତା ମିଳିପାରିବ । ପ୍ରମୁଖ ବିଶେଷତ୍ୱ : • ଅନ୍ୟ ପ୍ରସଙ୍ଗଗୁଡ଼ିକ ବ୍ୟତୀତ ଭୂବିଜ୍ଞାନ ଏବଂ ଜୀବ ବିଜ୍ଞାନ କ୍ଷେତ୍ର ସହିତ ଆଣ୍ଟାର୍କଟିକା ଓ ଦକ୍ଷିଣ ମହାସାଗର ପ୍ରାକୃତିକ ପରିବେଶର ସୁରକ୍ଷା ଏବଂ ସେଗୁଡ଼ିକର ସଂରକ୍ଷଣ ସହ ଜଡ଼ିତ ପ୍ରକଳ୍ପରେ ବୈଜ୍ଞାନିକ ସହଯୋଗ; • ଆଣ୍ଟାର୍କଟିକା, ଏହାର ପରିବେଶ ଏବଂ ଏଥିରେ ଆଶ୍ରିତ ଏବଂ ଏହା ସହ ଜଡ଼ିତ ପରିବେଶ ପ୍ରଣାଳୀର ଅଧ୍ୟୟନ ସହ ଜଡ଼ିତ ବୈଜ୍ଞାନିକ ଏବଂ ଗ୍ରନ୍ଥାତ୍ମକ ସୂଚନାର ଆଦାନପ୍ରଦାନ; • ବୈଜ୍ଞାନିକଙ୍କ ବିନିମୟ ଲାଗି ଅବସର ସନ୍ଧାନ କରିବା; • ଆବଶ୍ୟକତା ପଡ଼ିଲେ ଗୋଟିଏ ଦେଶର ଜାତୀୟ ଆଣ୍ଟାର୍କଟିକ କାର୍ଯ୍ୟକ୍ରମର ବୈଜ୍ଞାନିକ ଏବଂ ବୈଷୟିକ ବିଶେଷଜ୍ଞମାନଙ୍କର ଅନ୍ୟ ଦେଶର ଜାତୀୟ ଆଣ୍ଟାର୍କଟିକ କାର୍ଯ୍ୟକ୍ରମରେ ଅଂଶଗ୍ରହଣ କରିବା । • ମିଳିତ ବୈଜ୍ଞାନିକ ସମ୍ମେଳନ ଏବଂ କର୍ମଶାଳା ଆୟୋଜନ କରିବା, ଯେଉଁଠି ସମ୍ଭବ, ସେଠାରେ ବୈଶ୍ୱିକ ମଂଚ ବୈଠକ ଅବସରରେ ଦ୍ୱିପାକ୍ଷିକ ବୈଠକ ଆୟୋଜନ କରିବା । • ମିଳିତ ବୈଜ୍ଞାନିକ ପ୍ରକାଶନ; • ବୈଜ୍ଞାନିକମାନଙ୍କୁ ତାଲିମ;
ପ୍ରଧାନମନ୍ତ୍ରୀ ବୟୋ ବନ୍ଦନ ଯୋଜନା ଅନ୍ତର୍ଗତ ବରିଷ୍ଠ ନାଗରିକମାନଙ୍କ ପାଇଁ ନିବେଶ ସୀମା 7.5 ଲକ୍ଷରୁ 15 ଲକ୍ଷ ଟଙ୍କାକୁ ବୃଦ୍ଧି

ଆର୍ଥିକ ଅନ୍ତର୍ଭୂକ୍ତିକରଣ ଏବଂ ସାମାଜିକ ସୁରକ୍ଷା ପାଇଁ ସରକାରଙ୍କ ସଂକଳ୍ପର ପ୍ରତିଫଳନ ସ୍ୱରୂପ ପ୍ରଧାନମନ୍ତ୍ରୀ ବୟୋ ବନ୍ଦନ ଯୋଜନା (ପିଏମଭିଭିୱାଇ) ଅନ୍ତର୍ଗତ ବରିଷ୍ଠ ନାଗରିକମାନଙ୍କ ପାଇଁ ନିବେଶ ସୀମା 7.5 ଲକ୍ଷରୁ 15 ଲକ୍ଷ ଟଙ୍କାକୁ ବୃଦ୍ଧି କରାଯିବା ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମଞ୍ଜୁରି ମିଳିଛି । ଏଥିସହିତ ପିଏମଭିଭିୱାଇ ଅଧୀନରେ ଗ୍ରାହକ ହେବାର ସମୟ ସୀମା 4 ମେ, 2018ରୁ ବଢ଼ାଯାଇ 31 ମାର୍ଚ୍ଚ, 2020 କରିଦିଆଯାଇଛି । ଆହୁରି ବରିଷ୍ଠ ନାଗରିକମାନଙ୍କୁ ସାମାଜିକ ସୁରକ୍ଷା ପ୍ରଦାନ କରାଯିବାର ପ୍ରୟାସ କ୍ରମେ ସଂଶୋଧିତ ପିଏମଭିଭିୱାଇ ଅନ୍ତର୍ଗତ ପ୍ରତ୍ୟେକ ପରିବାର ପାଇଁ ବର୍ତ୍ତମାନର ନିବେଶ ସୀମା 7.5 ଲକ୍ଷ ଟଙ୍କାକୁ ବୃଦ୍ଧି କରାଯାଇ 15 ଲକ୍ଷ ଟଙ୍କା କରିଦିଆଯାଇଛି । ଏହାଦ୍ୱାରା ବରିଷ୍ଠ ନାଗରିକମାନଙ୍କୁ ଅଧିକ ସାମାଜିକ ସୁରକ୍ଷା କବଚ ମିଳିପାରିବ । ଏହା ବରିଷ୍ଠ ନାଗରିକଙ୍କ ପାଇଁ ମାସିକ 10 ହଜାର ଟଙ୍କା ପର୍ଯ୍ୟନ୍ତ ପେନସନ ସୁନିଶ୍ଚିତ କରିପାରିବ । ମାର୍ଚ୍ଚ 2018 ସୁଦ୍ଧା ସର୍ବମୋଟ 2.23 ଲକ୍ଷ ବରିଷ୍ଠ ନାଗରିକ ପିଏମଭିଭିୱାଇ ଦ୍ୱାରା ଲାଭାନ୍ୱିତ ହୋଇସାରିଛନ୍ତି । ପୂର୍ବରୁ ବରିଷ୍ଠ ପେନସନ ବୀମା ଯୋଜନା 2014 ଦ୍ୱାରା ମୋଟ 3.11 ଲକ୍ଷ ବରିଷ୍ଠ ନାଗରିକ ଲାଭାନ୍ୱିତ ହୋଇଥିଲେ ।
ଅଷ୍ଟାଦଶ ଭାରତ-ଏସିଆନ ଶିଖର ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ମନ୍ତବ୍ୟ

ମହାମହିମଗଣଙ୍କୁ ନମସ୍କାର ! ଚଳିତବର୍ଷ ଆମେ ଆମର ପାରମ୍ପରିକ ସାମୂହିକ ଫଟୋ ଭର୍ଚୁଆଲ ପଦ୍ଧତିରେ ନେଇଛୁ । ମାତ୍ର ଆମେ ଆମର ଭାରତ–ଏସିଆନ ଶିଖର ସମ୍ମିଳନୀର ପରମ୍ପରାକୁ ବଜାୟ ରଖିଛୁ । ୨୦୨୧ ଏସିଆନ ଶିଖର ସମ୍ମିଳନୀରେ ଅଧ୍ୟକ୍ଷତା କରିଥିବା ମହାମହିମ ବ୍ରୁନେଇର ସୁଲତାନଙ୍କୁ ମୁଁ ଅଭିନନ୍ଦନ ଜଣାଉଛି । ମହାମହିମ, କୋଭିଡ–୧୯ ମହାମାରୀ ଯୋଗୁଁ ଆମେ ଅନେକ ଆହ୍ୱାନର ସମ୍ମୁଖୀନ ହୋଇଛୁ । ଗୋଟେ ଦୃଷ୍ଟିରୁ କହିବାକୁ ଗଲେ ଏପରି ଆହ୍ୱାନମୂଳକ ସମୟ ଭାରତ–ଏସିଆନ ବନ୍ଧୁତ୍ୱ ପାଇଁ ମଧ୍ୟ ସମାନ । ଆମର ଆପୋଷ ସହଯୋଗ ଓ ସମବେଦନା ଯାହା କୋଭିଡ୍ ସମୟରୁ ରହିଆସିଛି ତାହା ବଳବତ୍ତର ରହି ଭବିଷ୍ୟତରେ ଆମର ସମ୍ପର୍କକୁ ଦୃଢ କରିବା ସହ ଆମର ଜନସାଧାରଣଙ୍କ ନିମନ୍ତେ ମଧ୍ୟ ସଦ୍ଦିଛାର ମାଧ୍ୟମ ହେବ । ଭାରତ ଓ ଏସିଆନ ସମ୍ପର୍କ ହଜାର ହଜାର ବର୍ଷର, ଇତିହାସ ତା’ର ମୁକସାକ୍ଷୀ । ଏହା ଆମର ସଂସ୍କୃତି, ପାରସ୍ପରିକ ମୂଲ୍ୟବୋଧ, ପରମ୍ପରା, ଭାଷା, ପୁସ୍ତକ, ସ୍ଥାପତ୍ୟ, ଖାଦ୍ୟପେୟରେ ପ୍ରତିଫଳିତ । ସେ ଦୃଷ୍ଟିରୁ ଭାରତ ପାଇଁ ଏସିଆନ ଏକତା ଆମର ଏକାନ୍ତ କାମ୍ୟ । ଏସିଆନର ସ୍ୱତନ୍ତ୍ର ଭୂମିକା, ଭାରତର ଆକ୍ଟ ଇଷ୍ଟ ନୀତି ଆମର ସୁରକ୍ଷା ଓ ଅଭିବୃଦ୍ଧି ବା ସାମୁଦ୍ରିକ ନୀତି ସହ ସଂଶ୍ଳିଷ୍ଟ । ଭାରତରେ ଭାରତ–ପ୍ରଶାନ୍ତ ମହାସାଗରୀୟ ପଦକ୍ଷେପ ଓ ଏସିଆନ ଭାରତ–ପ୍ରଶାନ୍ତ ମହାସାଗରୀୟ ନୀତିରେ ଏହି ଅଞ୍ଚଳର ଶାନ୍ତି ସହାବସ୍ଥାନ ନେଇ ଅନେକ ସାମାଞ୍ଜସ୍ୟ ରହିଛି । ମହାମହିମ ଗଣ, ୨୦୨୨ ମସିହା ଆମ ଭାଗିଦାରୀତାର ୩୦ବର୍ଷ ପୂରଣ କରିବ । ଭାରତ ମଧ୍ୟ ନିଜର ସ୍ୱାଧୀନତାର ୭୫ବର୍ଷ ପୂରଣ କରିବ । ମୁଁ ଖୁବ୍ ଖୁସି ଯେ ଆମେ ଭାରତ–ଏସିଆନ ବନ୍ଧୁତ୍ୱର ସଫତଳାର ମାଇଲଖୁଣ୍ଟ ବର୍ଷକୁ ପାଳନ କରିବା । କାମ୍ବୋଡିଆର ଆଗାମୀ ଅଧ୍ୟକ୍ଷତା ଓ ସଂଯୋଜକ ସିଙ୍ଗାପୁରର ମିଳିତ ଏସିଆନ ଶକ୍ତିକୁ ଅଧିକ ଶକ୍ତିଶାଳୀ କରିବା ନିମନ୍ତେ ଆମେ ଅଙ୍ଗୀକାରବଦ୍ଧ । ମୁଁ ଆପଣମାନଙ୍କ ମତାମତ ଶୁଣିବା ଅପେକ୍ଷାରେ ରହୁଛି । ଅଶେଷ ଧନ୍ୟବାଦ ।
ମାଧବପୁର ମେଳାକୁ ଭାରତର ସାଂସ୍କୃତିକ ବିବିଧତା ଏବଂ ସ୍ପନ୍ଦନର ଏକ ନିଆରା ଉତ୍ସବ ବୋଲି କହିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନ କି ବାତର ଏକ ଅଂଶ ସେୟାର କରିଛନ୍ତି ଯେଉଁଠାରେ ସେ ମାଧବପୁର ମେଳାକୁ ଭାରତର ସାଂସ୍କୃତିକ ବିବିଧତା ଏବଂ ସ୍ପନ୍ଦନର ଅନନ୍ୟ ଉତ୍ସବ ଭାବରେ ବର୍ଣ୍ଣନା କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “ମାଧବପୁର ମେଳା ଆରମ୍ଭ ହେବା ମାତ୍ରେ ଭାରତର ସାଂସ୍କୃତିକ ବିବିଧତା ଏବଂ ସ୍ପନ୍ଦନର ଏହି ଅନନ୍ୟ ଉତ୍ସବ ବିଷୟରେ ମୁଁ ଗତ ମାସର ମନ କି ବାତ୍‍ ସମୟରେ ଯାହା କହିଥିଲି ତାହା ଉଲ୍ଲେଖ କରୁଛି । ପ୍ରଧାନମନ୍ତ୍ରୀ ମଧ୍ୟ ଗୁଜୁରାଟ ପର୍ଯ୍ୟଟନର ଏକ ଟୁଇଟ୍ ସେୟାର କରି ମେଳାର ବିଷୟବସ୍ତୁ ଏବଂ ଆନନ୍ଦଦାୟକ ଆବେଗ ଉପରେ ଗୁରୁତ୍ୱାରୋପ କରିଛନ୍ତି ।
ସ୍ୱାସ୍ଥ୍ୟ ସେବା ଭିତ୍ତିଭୂମିକୁ ପ୍ରୋତ୍ସାହନ

ଦେଶରେ ସ୍ୱାସ୍ଥ୍ୟସେବା ଭିତ୍ତିଭୂମି କ୍ଷେତ୍ରରେ ଏକ ବୃହତ ପ୍ରୋତ୍ସାହନ ମିଳିଛି । ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ପ୍ରଧାନମନ୍ତ୍ରୀ ସ୍ୱାସ୍ଥ୍ୟ ସୁରକ୍ଷା ଯୋଜନା (ପିଏମଏସଏସୱାଇ)କୁ 2019-20 ବର୍ଷ ପାଇଁ ଦ୍ୱାଦଶ 5-ବାର୍ଷିକ ଯୋଜନାଠାରୁ ଊଦ୍ଧ୍ୱର୍ରେ ଅନୁମୋଦନ କରିଛନ୍ତି । ଏଥିପାଇଁ ରାଜକୋଷରୁ 14,832 କୋଟି ଟଙ୍କା ଖର୍ଚ୍ଚ ହେବ । ଏହି ଯୋଜନା ଅଧୀନରେ ନୂଆ ଏମ୍ସ ପ୍ରତିଷ୍ଠା କରାଯିବ ଏବଂ ସରକାରୀ ମେଡ଼ିକାଲ କଲେଜଗୁଡ଼ିକର ଉନ୍ନତିକରଣ କରାଯିବ । ଲକ୍ଷ୍ୟ: ପିଏମଏସଏସୱାଇ ଏକ କେନ୍ଦ୍ର ପ୍ରାୟୋଜିତ ଯୋଜନା । ସାମଗ୍ରୀକ ଭାବେ ଏହାର ଉଦ୍ଦେଶ୍ୟ ହେଉଛି ଦେଶର ବିଭିନ୍ନ ଭାଗରେ କ୍ଷେତ୍ରୀୟ ସ୍ୱାସ୍ଥ୍ୟସେବା ଉପଲବ୍ଧ କରାଇବ ଏବଂ ବିଶେଷ ଭାବେ ବଂଚିତ ରାଜ୍ୟଗୁଡ଼ିକରେ ଉନ୍ନତ ମାନର ଡାକ୍ତରୀ ଚିକିତ୍ସା ସୁବିଧା ଉପଲବ୍ଧ କରାଇବା । ପ୍ରଭାବ : ନୂତନ ଏମ୍ସ ପ୍ରତିଷ୍ଠା ହେବା ଦ୍ୱାରା କେବଳ ଡାକ୍ତରୀ ଶିକ୍ଷା ଏବଂ ତାଲିମ କ୍ଷେତ୍ରରେ ପରିବର୍ତ୍ତନ ଆସିବ ନାହିଁ ବରଂ ଏହା ସେହି ଅଂଚଳରେ ସ୍ୱାସ୍ଥସେବା ପେସାଦାରମାନଙ୍କର ଅଭାବ ପୂରଣ କରିପାରିବ । ନୂତନ ଏମ୍ସ ପ୍ରତିଷ୍ଠା ଲାଗି କେନ୍ଦ୍ର ସରକାର ସମ୍ପୂର୍ଣ୍ଣ ସହାୟତା ଯୋଗାଇ ଦେବେ । ସେହିପରି ନୂଆ ଏମ୍ସର ପରିଚାଳନା ଏବଂ ରକ୍ଷଣାବେକ୍ଷଣ ଖର୍ଚ୍ଚ ମଧ୍ୟ କେନ୍ଦ୍ର ସରକାର ବହନ କରିବେ । କେନ୍ଦ୍ର ଏବଂ ରାଜ୍ୟ ଭାଗ ଆଧାରରେ ପ୍ରଚଳିତ ଏବଂ ନୂତନ ସୁବିଧା ସହ ସୁପର ସ୍ପେଶାଲଟି ବ୍ଲକ/ଟ୍ରମା ସେଂଟର ଆଦି ନିର୍ମାଣ ଏବଂ ମେଡ଼ିକାଲ ସାମଗ୍ରୀ କ୍ରୟ ଜରିଆରେ ସ୍ୱାସ୍ଥ୍ୟ ଭିତ୍ତିଭୂମିରେ ସୁଧାର ଆଣିବା ଏହି ଉନ୍ନତିକରଣ କାର୍ଯ୍ୟକ୍ରମର ଉଦ୍ଦେଶ୍ୟ । ନିଯୁକ୍ତି ସୁଯୋଗ ସୃଷ୍ଟି ବିଭିନ୍ନ ରାଜ୍ୟରେ ଏମ୍ସ ପ୍ରତିଷ୍ଠା କରାଯିବା ଦ୍ୱାରା ପ୍ରତ୍ୟେକ ଏମ୍ସରେ ପାଖାପାଖି 3 ହଜାର ଶିକ୍ଷକ ଏବଂ ଅଣ ଶିକ୍ଷକ ପଦବୀ ସୃଷ୍ଟି ମାଧ୍ୟମରେ ନିଯୁକ୍ତି ସୁଯୋଗ ବୃଦ୍ଧି ପାଇବ । ଆହୁରି, ନୂଆ ଏମ୍ସ ଆଖାପାଖରେ ସପିଂ ସେଂଟର, କ୍ୟାଂଟିନ ଭଳି ସେବା ଏବଂ ସୁବିଧା ଜରିଆରେ ପରୋକ୍ଷ ନିଯୁକ୍ତି ସୁଯୋଗ ମଧ୍ୟ ସୃଷ୍ଟି ହେବ । କେନ୍ଦ୍ର ସରକାରଙ୍କ ପ୍ରତ୍ୟକ୍ଷ ତତ୍ୱାବଧାନରେ ଭାରତ ସରକାରଙ୍କ ଦ୍ୱାରା ନିଯୁକ୍ତ ସଂସ୍ଥା ଜରିଆରେ ଚୟନ କରାଯାଇଥିବା ସରକାରୀ ମେଡିକାଲ କଲେଜ (ଜିଏମସି)ଗୁଡ଼ିକରେ ଉନ୍ନତିକରଣ କାର୍ଯ୍ୟକ୍ରମ କାର୍ଯ୍ୟକାରୀ କରାଯିବ । ନିୟମ ଅନୁଯାୟୀ ସ୍ନାତୋକତର ଏବଂ ଅତିରିକ୍ତ ଶିକ୍ଷକ ପଦବୀ ସୃଷ୍ଟି କରାଯିବ ଏବଂ ସମ୍ପୃକ୍ତ ରାଜ୍ୟ/କେନ୍ଦ୍ର ଶାସିତ ପ୍ରଦେଶର ସରକାରଙ୍କ ଦ୍ୱାରା ଏହି ଜିଏମସିଗୁଡ଼ିକରେ ନୂଆ ପଦବୀରେ ନିଯୁକ୍ତି ଦିଆଯିବ । ଏହି ଯୋଜନା ଅଧୀନରେ ବିଭିନ୍ନ ନୂଆ ଏମ୍ସ ଏବଂ ସରକାରୀ ମେଡ଼ିକାଲ କଲେଜ ଉନ୍ନତିକରଣ ପ୍ରକଳ୍ପଗୁଡ଼ିକ କାର୍ଯ୍ୟକାରୀ କରିବା ଉଦ୍ଦେଶ୍ୟରେ ଭିତ୍ତିଭୂମି ନିର୍ମାଣ କରାଯିବା ଫଳରେ ଏହାର ନିର୍ମାଣ କାଳରେ ମଧ୍ୟ ବ୍ୟାପକ ନିଯୁକ୍ତି ସୁଯୋଗ ସୃଷ୍ଟି ହେବ ବୋଲି ଆଶା କରାଯାଉଛି ।
ସ୍ଵତନ୍ତ୍ରତା ଦିବସରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଓ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ଵତନ୍ତ୍ରତା ଦିବସ ଅବସରରେ ଦେଶବାସୀଙ୍କୁ ଶୁଭେଚ୍ଛା ଓ ଅଭିନନ୍ଦନ ଜଣାଇଛନ୍ତି । “ସ୍ଵତନ୍ତ୍ରତା ଦିବସର ଶୁଭକାମନା । ଜୟ ହିନ୍ଦ । ସ୍ଵତନ୍ତ୍ରତା ଦିବସର ଖୁସି ଅଭିନନ୍ଦନ । ଜୟ ହିନ୍ଦ !”, ବୋଲି କହିଛନ୍ତି ପ୍ରଧାନମନ୍ତ୍ରୀ । 70 ତମ ସ୍ଵାଧୀନତା ଦିବସ ଅବସରରେ ପ୍ରଧାନମନ୍ତ୍ରୀ ଆଉ କିଛି ସମୟ ପରେ ଲାଲକିଲ୍ଲା ଉପରୁ ରାଷ୍ଟ୍ରକୁ ସମ୍ବୋଧିତ କରିବେ ।
ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ପ୍ରକୃଷ୍ଟ ସମାହାର: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ପ୍ରକୃଷ୍ଟ ସମାହାର । ସେ ଏହା ମଧ୍ୟ କହିଛନ୍ତି ଯେ ଦ୍ରୁତ ଗତିର ଦୁନିଆରେ ଯୋଗ ବହୁ ମାତ୍ରାରେ ଆବଶ୍ୟକ ଶାନ୍ତି ପ୍ରଦାନ କରିଥାଏ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଯୋଗ ହେଉଛି ଜ୍ଞାନ, କର୍ମ ଏବଂ ଭକ୍ତିର ଏକ ପ୍ରକୃଷ୍ଟ ସମାହାର । ଏକ ଦ୍ରୁତ ଗତିଶୀଳ ଦୁନିଆରେ ଏହା ବହୁ ମାତ୍ରାରେ ଆବଶ୍ୟକ ଶାନ୍ତି ପ୍ରଦାନ କରିଥାଏ ।”
“ଷ୍ଟେଚ୍ୟୁ ଅଫ ୟୁନିଟି” ପ୍ରତିମୂର୍ତ୍ତିକୁ ଜାତି ଉଦ୍ଦେଶ୍ୟରେ ସମର୍ପିତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର 31, 2018ରେ ଗୁଜରାଟର କେଭାଡିଆଠାରେ ବିଶ୍ୱର ସର୍ବୋଚ ‘ଏକତା ପ୍ରତିମୂର୍ତୀ’ (Statue of ଜଣ ଆଗନ୍ତୁକ ପରିଦର୍ଶନ କରିପାରିବେ । ଏଠାରେ ସର୍ଦ୍ଦାର ସରୋବର ବନ୍ଧ, ଏହାର ଜଳାଶୟ, ଏବଂ ସତପୁରା ଏବଂ ବିନ୍ଧ୍ୟ ପର୍ବତମାଳାର ଦୃଶ୍ୟ ଅତି ମନୋରମ । ସମର୍ପଣ ସମାରୋହକୁ ଆଇଏଏଫ ବିମାନର ଫ୍ଲାଇପାଷ୍ଟ ଏବଂ ସାଂସ୍କୃତିକ ମଣ୍ଡଳୀମାନଙ୍କ ପ୍ରଦର୍ଶନ ଦ୍ୱାରା ମଧ୍ୟ ସ୍ମରଣୀୟ କରାଯିବ ।
ମହାରାଷ୍ଟ୍ରରେ ନେରାଲ- ମାଥେରାନ ଟୟ ଟ୍ରେନ ପୁଣି ଚାଲିବା ଆରମ୍ଭ କରିଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କହିଛନ୍ତି, ମହାରାଷ୍ଟ୍ରରେ ନେରାଲ- ମାଥେରାନ ଟୟ ଟ୍ରେନ ପୁଣି ଚାଲିବା ଆରମ୍ଭ କରିଥିବାରୁ ମନୋରମ ଯାତ୍ରା ଆହୁରି ସ୍ମରଣୀୟ ହେବ । ରେଳ ମନ୍ତ୍ରଣାଳୟର ଏକ ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ କହିଛନ୍ତି; “ମନୋରମ ଯାତ୍ରା ଆହୁରି ସ୍ମରଣୀୟ ହେବ ! ସ୍ଥାନୀୟ ପର୍ଯ୍ୟଟନ ପାଇଁ ଭଲ ଖବର… ”
ଭାରତ, ଫ୍ରାନ୍ସ ନୂତନ ଓ ଅକ୍ଷୟ ଶକ୍ତି କ୍ଷେତ୍ରରେ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି କେନ୍ଦ୍ର କ୍ୟାବିନେଟଙ୍କୁ ଭାରତୀୟ ସୌର ଶକ୍ତି ନିଗମ ଲିମିଟେଡ (SECI) ଏବଂ ଫ୍ରାନ୍ସ ରାଷ୍ଟ୍ର ମାଲିକାନା ଗବେଷଣା କମ୍ପାନୀ କମିସରୀନ ଏ ଏଲ ଏନର୍ଜୀ ଆଟମିକ ଆଟ ଅକ୍ସ ଏନର୍ଜଜ ଆଲଟନେଟିଜ (CEA) ଏବଂ ଫ୍ରାନ୍ସ କମ୍ପାନୀ ବ୍ଲୁ ଷ୍ଟୋରେଜ (SAS) ମଧ୍ୟରେ ହୋଇଥିବା ବୁଝାମଣାପତ୍ର ବିଷୟରେ ମଧ୍ୟ ଅବଗତ କରାଯାଇଥିଲା । ଏହି ଏମଓୟୁ 3 ଅକ୍ଟୋବର, 2018ରେ ନୂଆଦିଲ୍ଲୀରେ ସ୍ୱାକ୍ଷରିତ ହୋଇଥିଲା । ଏହି ଏମଓୟୁରେ ତିନୋଟି – ହିନ୍ଦୀ, ଇଂରାଜୀ ଏବଂ ଫରାସୀ ଭାଷାରେ, ତିନୋଟି ମୌଳିକରେ ସ୍ୱାକ୍ଷର କରାଯାଇଥିଲା । ଏହି ଏମଓୟୁର ଉଦ୍ଦେଶ୍ୟ ସୌର ପାନେଲରୁ ଚାର୍ଜ ହେଉଥିବା ବ୍ୟାଟେରୀ ସହ ଯୁକ୍ତ ଇ-ବାହନଗୁଡ଼ିକର ଚାର୍ଜିଂ ଷ୍ଟେସନ (SECI) ଉପଲବ୍ଧ କରାଇବାର ପାଇଲଟ ପ୍ରକଳ୍ପ ବିଷୟରେ ଭବିଷ୍ୟତରେ ହେବାକୁ ଥିବା ସହଯୋଗ ସମ୍ପର୍କରେ ବିଚାର-ବିମର୍ଷର ପଦ୍ଧତିକୁ ପରିଭାଷିତ କରିବ । ଏହାବ୍ୟତୀତ ସୌର ଗତିଶୀଳତାକୁ ଅଧିକରୁ ଅଧିକ ଉପଯୋଗ ଏବଂ ଗ୍ରୀଡର ପ୍ରଭାବକୁ ସର୍ବନିମ୍ନ କରି ବିଦ୍ୟୁତ ବାହନର ଉପଯୋଗ ଲାଗି ଭାରତ ସରକାରଙ୍କ ମହତ୍ୱାକାଂକ୍ଷୀ ଯୋଜନାରେ ସହାୟତା ନିମନ୍ତେ ଗ୍ରୀଡରୁ ଅଧିକ ସଂଯୋଗକୁ ଯୋଡ଼ିବା । ଏହି ଏମଓୟୁ ଦ୍ୱାରା ଭାରତ ଏବଂ ଫ୍ରାନ୍ସ ମଧ୍ୟରେ ଦ୍ୱିପାକ୍ଷିକ ସହଯୋଗକୁ ସୁଦୃଢ଼ କରିବାରେ ସହାୟତା ମିଳିପାରିବ ।
ମାଞ୍ଚେଷ୍ଟର ଆକ୍ରମଣକୁ ପ୍ରଧାନମନ୍ତ୍ରୀଙ୍କ ନିନ୍ଦା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରିଟେନର ମାଞ୍ଚେଷ୍ଟର ସହରରେ ସଂଘଠିତ ଆକ୍ରମଣ ଘଟଣାକୁ ନିନ୍ଦା କରିଛନ୍ତି । ‘‘ମାଞ୍ଚେଷ୍ଟରରେ ଆକ୍ରମଣ ହେତୁ ମୁଁ ବ୍ୟଥୀତ । ଆମେ ଦୃଢ ଭାବେ ଏହାର ନିନ୍ଦା କରୁଛୁ । ମୃତକଙ୍କ ପରିବାରବର୍ଗଙ୍କ ପ୍ରତି ଆମର ଗଭୀର ସମବେଦନା ଏବଂ ଆହତମାନଙ୍କ ପାଇଁ ଆଶୁ ଆରୋଗ୍ୟ କାମନା କରୁଛୁ ’’ ବୋଲି ପ୍ରଧାନମନ୍ତ୍ରୀ କହିଛନ୍ତି ।